મળતી વિગતો અનુસાર ધુવારણ ગામે વલ્લભપુરામાં રહેતા ઉર્મિલાબેન રણજીતસિંહ સિંધાએ આણંદનાં પોલીસ અધિક્ષક મકરંદ ચૌહાણ અને કલેકટર દિલિપ રાણાને આપેલા આવેદનપત્રમાં જણાવ્યા અનુસાર રણજીતસિંહ કેસરીસિંહ સિંધાની પત્ની ઉર્મિલા પોતાનાં ધરમાં એકલી હતી ત્યારે બાજુમાં રહેતા ભગવાનસિંહ ભારતસિંહ સિંધાએ દારુનાં નશામાં ધુત થઈને ઉર્મિલા સાથે છેડછાડ કરતા જે બાબતે ઉર્મિલાએ પોતાનાં પતિ રણજીતસિંહને જઁણાવતા ગત બુધવારની રાત્રીનાં સાડા આઠ વાગ્યાનાં સુમારે બજારમાંથી પસાર થતી વખતે રણજીતસિંહએ ભારતસિંહને પોતાની પત્ની સાથે છેડછાડ કરવા બાબતે ઠપકો આપ્યો હતો,જેને લઈને ઉસ્કેરાઈ ગયેલા ભારતસિંહએ રણજીતસિંહ સાથે ઝપાઝપી કરી રણજીતસિંહનું ગળુ દબાવી દેતા આસપાસનાં લોકો દોડી આવ્યા હતા અને રણજીતસિંહને ત્વરીત સારવાર માટે ખંભાતની હોસ્પીટલમાં ખસેડયો હતો જયાં તબીબોને તેને તપાસી મૃત જાહેર કર્યો હતો,ત્યારબાદ આ બાબતે ઉર્મિલાબેનનાં કાકા ભગવાનસિંહ જીણાબાબા પઢીયાર અને પાડોસી સુરસિંહ રતનસિંહ સિંધા ખંભાત ગ્રામ્ય પોલીસ મથકે રજુઆત કરવા ગયા હતા,તેમજ હત્યાની ધટના નજરે જોનારા શાક્ષીઓ રઈજીભાઈ ભીખાભાઈ સિંધા અને સંજયભાઈ ભીખાભાઈ સિંધાએ પણ પોલીસને જણાવવા છતાં પોલીસે હત્યાનો ગુનો નોંધ્યો ન હતો તેમજ અરજીમાં ફરીયાદી તેમજ સાક્ષીઓની સહી પણ લેવામાં આવી ન હતી,તેમજ અરજી કે ફરિયાદ નોંધ્યા સિવાય પોલીસે બુધવારની રાત્રે પોણા અગીયાર વાગ્યે આરોપી ભગવાનસિંહની અટકાયત કરી હતી અને બીજા દિવસે કોઈ પણ કારણોસર આરોપીને મુકત કરી દીધો હતો.